*επικολλημένη-εικόνα.tiff*

*Αθήνα, 8/4/2025*

**ΕΡΩΤΗΣΗ**

**Προς την κυρία Υπουργό Παιδείας, Θρησκευμάτων και Αθλητισμού**

**Θέμα: Θα επιλυθούν σοβαρά προβλήματα του συστήματος ηλεκτρονικής εγγραφής μαθητών σε δημοτικά και νηπιαγωγεία;**

Το Υπουργείο Παιδείας προχώρησε φέτος στην έκδοση εγκυκλίου εγγραφών για Νηπιαγωγεία και Δημοτικά Σχολεία, εισάγοντας την υποχρέωση ηλεκτρονικής εγγραφής από τους γονείς. Η διαδικασία αυτή, όμως, η οποία μειώνει την γραφειοκρατία για τους γονείς και τους εκπαιδευτικούς θα πρέπει να συμπεριλαμβάνει και την επεξεργασία ευαίσθητων πτυχών της εκπαιδευτικής διαδικασίας. Συγκεκριμένα,

Από τις 6 Μαρτίου που τέθηκε σε λειτουργία η πλατφόρμα, συσσωρεύονται σοβαρές καταγγελίες για:

* Αυτόματη μετακίνηση εγγεγραμμένων μαθητών από το σχολείο της περιοχής τους σε άλλα σχολεία.
* Αδυναμία εγγραφής τέκνων γονέων που έχουν σε εκκρεμότητα διαδικασίες έκδοσης νομιμοποιητικών εγγράφων για την παραμονή τους στη χώρα.
* Αναγκαστική συγκρότηση τμημάτων με 25 παιδιά, ακόμα και όταν αυτό προϋποθέτει τη διάσπαση μαθητικού πληθυσμού και τη μετακίνηση παιδιών σε άγνωστο γι΄αυτά σχολικό περιβάλλον.

Επειδή η μετάβαση στην ψηφιακή εποχή για τις διαδικασίες εγγραφής παιδιών στα δημοτικά και νηπιαγωγεία της χώρας θα πρέπει να λαμβάνει υπόψη τις επιμέρους ιδιαίτερες εκπαιδευτικές συνθήκες.

**Ερωτάται η κυρία Υπουργός:**

Υπάρχουν περιπτώσεις αυτόματης εγγραφής μαθητών σε άλλα σχολεία, λόγω υπεραριθμιών;

Υπάρχουν διαδικασίες μέριμνας για την εγγραφή παιδιών των οποίων οι γονείς δεν διαθέτουν επικαιροποιημένα έγγραφα διαμονής στη χώρα;

Υπάρχουν στατιστικά δεδομένα συγχωνεύσεων τμημάτων και μετακινήσεων μαθητών για την Α' Δημοτικού και για το Νηπιαγωγείο ανά Διεύθυνση Εκπαίδευσης;

**Η ερωτούσα βουλευτής**

**Μάλαμα Κυριακή**